Οριστικά στη Νότιγχαμ Φόρεστ θα συνεχίσουν την καριέρα τους οι Παναγιώτης Ταχτσίδης και Καρίμ Ανσαριφάρντ, όπως μετέδωσε στον ΣΠΟΡ FM 94,6 ο Κώστας Νικολακόπουλος.



Ο Έλληνας κεντρικός χαφ ήταν δεδομένο πως δεν υπολογιζόταν από τη διοίκηση των «ερυθρολεύκων», αφού προπονούνταν από την αρχή της προετοιμασίας με τους «κομμένους» στο Ρέντη, ενώ ο Ιρανός δεν φαινόταν να υπολογιζόταν ιδιαίτερα από τον Πέδρο Μαρτίνς, ενώ και ο ίδιος μετά τη συμμετοχή του στο Παγκόσμιο Κύπελλο με την εθνική του Ιράν, είχε μεταφέρει στον Ολυμπιακό ότι θα φέρει πρόταση για να αποχωρήσει, κάτι όμως που δεν συνέβη.



Κατόπιν αυτών των εξελίξεων οι δύο παίκτες θα συνεχίσουν «πακέτο» στην Championship με τη Νότιγχαμ Φόρεστ (ιδιοκτησίας του Βαγγέλη Μαρινάκη), βοηθώντας την προσπάθεια της ομάδας του Αϊτόρ Καράνκα για την άνοδο στην Premier League.